Պոլինա Ասկերի

Պոլինա Ասկերի ( ռուս.՝ Поли́на Оле́говна Аскери́ , հուլիսի 12, 1985(1985-07-12), Մոսկվա, ԽՍՀՄ), ռուս մոդել, ժուռնալիստ և դերասանուհի։


== Կենսագրություն ==
Պոլինան ծնվել է 1985 թվականի հուլիսի 12-ին Մոսկվայում։ Հայրը՝  Օլեգ Ասկերին, մասնագիտությամբ ռազմական թարգմանիչ է,  Օքսֆորդի համալսարանի շրջանավարտ, Մենեջերների մասնագիտացման ինստիտուտի հիմնադիր և ղեկավար։ Մայրը՝  Նատալիա Ասկերին, ստացել է  3 բարձրագույն կրթություն, այժմ տնային տնտեսուհի է։ Քույրը՝ Անգելա Ասկերին, ինտերիերի դիզայներ է, 2007 թվականին ստեղծել է «Angelina Askeri Interiors» ստուդիան։ Պոլինան ավարտել է Մոսկվայի տպագրության պետական համալսարանի գովազդ և մարքեթինգ ֆակուլտետը
։ Այժմ նա ստանում է իր երկրորդ  բարձրագույն կրթությունը և զարգացնում է դերասանական հմտությունները  Բորիս Շչուկինի անվան թատերական ինստիտուտում։ «Doors to Hollywood»-ում ստացել է դերասանական կուրսեր։  Վարպետացման դասընթացներ է ստացել  հոլիվուդյան դերասաններ Իվաննա Չաբբակի և Նեդ Բելլամի մոտ։


== Կարիերա ==
Պոլինան 13 տարեկանից անդամակցել է  «Բաշնյա», «Նեոն», «Մալատոկ» ամսագրերին,  այնուհետև «Օգոնյոկ» ամսագրին և Կոմերսանտ օրաթերթին. ։ 18 տարեկանում դարձել է  «Ռոսպոֆիլմ»-ի տնօրեն և մասնակցել է   «Տղամարդու ժամանակաշրջան․ թավշյա հեղափոխություն» և «Հավաքել կարթերը» ֆիլմերի նկարահանումներին։  19 տարեկանում մասնակցել է Համառուսական գեղեցկության մրցույթին, որտեղ արժանացել է «Միսս հմայք» տիտղոսին։ Առաջին ամսագիրը, որը Պոլինային հրավիրեց քասթինգի  Cover Story -ի համար  Fashion Collection էր, որից անմիջապես հետո նկարահանվում է առաջին գովազդային հոլովակում։ Իր կարիերայի ընթացքում Պոլինան նաև աշխատել է  «Պրեզիդենտ » և «Մոդուս Վիվենդիս»» ամսագրերի հետ։
Երեք տարի ապրելով Փարիզում, լինելով «Karin» գործակալության մոդել, համագործակցել է այնպիսի նորաձևության տների հետ ինչպիսիք են «Ռոբերտո Կավալին», «Դիորը», «Levi’s-ը», «Jitrois-ը», ինչպես նաև «Feraudան» և L’Oreal-ը։ Նկարահանվել է Ֆանտայի, Բիլայնի, Ակտիվիայի, Jacobsի, ինչպես նաև մի շարք խանութների և գործակալությունների  գովազդների համար։ Նաև եղել է   «Carlo Pazolini», «Salita», «Sheba», «ALBA» ամսագրերի և  «ՍպորտՄաստեր» խանութ-սրահի,  «Arnold Prize» նորաձևության տան դեմքերից։ Նկարահավել է  «Անիծված դրախտ», «Անիծված դրախտ 2», «Երկու պատմություն սիրո մասին», «Գայթակղությունների քաղաք» սերիալներում,  «Արջային որս», «Ջրահարսը» ֆիլմերում։ 2007 թվականին  Fashion TV հեռուստաընկերության կողմից ստացել է «Ամենահաջող ռուս առևտրային մոդել» մրցանակը։ 2008 թվականին Russia.ru ալիքով վարել է «Полина Аскери Лайф» ծրագիը   ։ 2012 թվականին Պոլինան սկսնակ ոճաբանների, դիմահարդարների, լուսանկարիչների և մոդելների  համար ստեղծել է «SNC Pride Club»  ծրագիրը, որի շրջանակներում համագործակցել է նկարիչ Ադան Սալախովի հետ։  Պոլինայի կարծիքով գեղեցկությունը մեծ պատասխանտվություն է հասարակության առաջ և փորձում է օգնել բազմաթիվ հիմնադրամների և մանկատների։ Նա ակտիվորեն աջակցում է ռուս դիզայներներին, համարելով, որ իրենց երկրում կան շատ տաղանդավոր հագուստի դիզայներներ։ Ակտիվորեն մասնակցել է Mercedes-Benz Fashion Week Russia-յի գովազդներին։
2014 թվականից հանդիսանում է  Love2Beauty.Ru ինտերնետ-ամսագրի գլխավոր խմբագիրը։


== Հետաքրքիր փաստեր ==
Պոլինայի հայրը կիսով չափ պարսիկ է, իսկ պապը սերում է հնագույն իրանական ընտանիքից։
Պոլինան իր մանկությունը անց է կացրել լեռներում։


== Արտաքին հղումներ ==
Официальный сайт Полины Аскери
Պոլինա Ասկերի Ֆեյսբուքում
Канал Полины Аскери на Youtube.com
Совместный арт-проект Полины Аскери и Айдан Салаховой


== Ծանոթագրություններ ==